In nomine sancte et individue Trinitatis. Notum sit omnibus tam presentibus quam futuris, quod Rainaldus de Grance, laudante uxore sua Agnete, et Evilo, comes de Saulx, laudantibus fratre suo Willelmo et filio Guidone, dederunt Deo et sancte Marie Vallis Salvatoris et fratribus ibi religiose viventibus, in finagio Currimontis, omnes aasentias tam in terris quam in nemoribus ad pascendum animalia, ad edificandum domos, ad excolendam terram et cetera usualia absque omni redditu et costumia. Factum est hoc per manum Villenci episcopi. Testes: Jocerannus, olim episcopus; Godefridus, prior de Clarevalle; David canonicus sanctorum Geminorum.